open-index/open-wikipedia-markdown huggingface dataset:
Osteofollikulit

**Osteofollikulit** — soch xaltachasi ogʻzining yalligʻlanishi, uni asosan stafilakokklar qoʻzgʻatadi. Dastlab teri yuzasida konussimon shaklda follikular madda (pustula) paydo boʻladi. Madda oʻrtasidan mayin soch (tuk) chiqib turadi. Soch follikulasi atrofi biroz yalligʻlanib, qizaradi va pushti-qizil rangli yalligʻlanish toji bilan oʻralgan boʻladi. Osteofollikulitlar yoki stafilokokkli impetigo terining kichik yoki biroz keng qismini egallashi mumkin. Bir necha kundan soʻng maddalar quriydi va yalligʻlanishlar soʻrilib ketadi. Osteofollikulitdan keyin hech qanday chandiq qolmaydi, baʼzan biroz pigmentli dogʻ qolishi mumkin. Osteofollikulitda maddalar toʻp-toʻp boʻlib joylashsa ham bir-biriga qoʻshilmaydi. Baʼzan ayrim elementlar noʻxat donasidek kattalikda boʻlishi ham mumkin, oʻrtasidan mayin soch chiqib turadi va bu *Bokxartning stafilokokkli impetigosi* deyiladi. Osteofollikulitga asosan, ekzogen omillar — ishqalanish, tirnalish va boshqalar sabab boʻladi. Maddalar aksariyat holatlarda badanning bosilib ishqalanib turadigan qismlarida (boʻyin, bilak, boldir va son sohasi terisida) paydo boʻladi. Bolalarda asosan 2-3 yoshdan keyin kuzatiladi, ayniqsa 13-15 yoshdagi oʻsmirlar orasida koʻp uchraydi. Yuza va chuqur follikulit farq qilinadi. Yuza follikulit odatda 2-3 kunda tuzalib ketadi. Tuzalgandan keyin yaradan iz ham qolmaydi.
## Manbalar
Janna Evgenevna

**Paxomova Janna Evgenevna** (27-mart, 1958-yil) – Oʻzbekistonning akusherlik va ginekologiya sohasidagi yetakchi tibbiyot olimlaridan biri hisoblanadi. Uning ilmiy faoliyati muhim yutuqlar va professional jamiyatda keng tan olinishi bilan ajralib turadi.

## Faoliyati
1983-yildan boshlab Paxomova umumiy amaliyot shifokori boʻlib, akusherlik va ginekologiya kafedrasida ishlaydi, hozirda u yerda professor lavozimini egallaydi. U Akademiyaning tibbiyot va tibbiyot-pedagogika fakultetlarining 7-kursining yetakchi lektoridir, uning maʼruzalari talabalar tomonidan muammolarni yoritish chuqurligi, ilmiy asosliligi va amaliy yoʻnaltirilganligi uchun yuqori baholanadi.

1989-yilda anemiya va uning nefropatiya bilan birgalikda ona va homila immunologik munosabatlarini oʻrganishga bagʻishlangan nomzodlik dissertatsiyasini muvaffaqiyatli himoya qilganidan soʻng, Janna Evgenevna ushbu yoʻnalishdagi tadqiqotlarini chuqurlashtirishni davom ettirdi.

2000-yilda u doktorlik dissertatsiyasini himoya qilib, ona va bolada yashirin homiladorlikni amalga oshirishning oldini olish usullarining asosiy patogenetik asoslarini taqdim etdi. Ushbu ish zamonaviy akusherlikning nazariy asoslarini rivojlantirishga katta hissa qoʻshdi.

Paxomova Janna Evgenevnaning ilmiy yutuqlari 150 dan ortiq asarlarni, shu jumladan 2 ta monografiya va 12 ta metodik qoʻllanma va tavsiyalarni oʻz ichiga olgan keng nashrlar roʻyxatida aks ettirilgan. Uning tadqiqotlari yuqori darajada dolzarbligi va amaliy ahamiyati bilan ajralib turadi, tibbiy taʼlim va sogʻliqni saqlash tizimida keng qoʻllanadi.

Professor Paxomovaning asosiy ilmiy qiziqishlari ona va homila tanasi oʻrtasidagi oʻzaro taʼsirning immunologik mexanizmlarini oʻrganishga, shuningdek, homiladorlik asoratlarining oldini olishning samarali usullarini ishlab chiqishga qaratilgan. Uning ushbu sohadagi koʻp yillik fundamental va amaliy tadqiqotlari natijalari homiladorlik, tugʻish va tugʻruqdan keyingi davrda ayollarga tibbiy yordam sifatini yaxshilashga muhim hissa qoʻshadi.

Paxomova Janna Evgenevnaning obroʻsi va professionalligi, uning mahalliy akusherlik fani va amaliyoti rivojiga qoʻshgan katta ilmiy hissasi unga Oʻzbekistonda ham, xalqaro miqyosda ham tibbiyot hamjamiyatida chuqur hurmat va eʼtirofga sazovor boʻldi.

## Manbalar
Kiyev yer banki

**Kiyev yer banki** (, ) — Rossiya imperiyasining yirik aksiyadorlik ipoteka banki. Bosh ofisi Kiyev shahrida joylashgan.

## Tarixi

Kiyev yer banki 1861-yilda imperator Aleksandr II tomonidan krepostnoylik huquqi bekor qilingan kredit islohoti davrida 1871—1873-yillarda paydo boʻlgan va 1917-yilgi inqilobga qadar faoliyat koʻrsatgan Rossiya imperiyasidagi 10 aksiyadorlik yer banklaridan biridir. Bunday banklar Kiyevdan tashqari Don, Xarkov, Poltava, Sankt-Peterburg-Tula, Moskva, Bessarabiya-Tavrida, Nijegorod-Samara, Vilna va Yaroslav-Kostroma yer banklari hisoblanadi. Ham yer, ham shahar koʻchmas mulklari garovi ostida qisqa va uzoq muddatli kreditlar bergan ushbu kredit-moliya muassasalarining jamgʻarma kapitali 1898-yil 1-iyul holatiga koʻra 51 716 520 rublni tashkil qilgan.

1872-yil iyunda tasdiqlangan Oliy nizomga muvofiq, bank Kiyev, Chernigov, Podolsk va Volin gubernatorliklariga tegishli hududlarda uzoq muddatli (66 yil 2 oygacha — yer bilan taʼminlangan va 38 yil 4 oygacha — shahar koʻchmas mulki bilan taʼminlangan) va qisqa muddatli (3 yilgacha) kreditlash faoliyati bilan shugʻullangan. Kiyev yer bankining asoschilari Kiyev va Podolsk gubernatorliklarining yer egasi, imperator saroyining shtalmeysteri knyaz Mixail Viktorovich Kochubey, Kiyev va Poltava gubernatorliklarining yer egasi, imperator saroyining gofmeysteri Pyotr Dmitrievich Seletskiy, Kiyev guberniyasi yer egalari knyaz Kudashev va Ya. V.Tarnovskiy, Podolsk guberniyasining yer egasi N. K. Vinogradskiy va bir qator boshqa shaxslar sanaladi.

1886-yildan boshlab Kiyev yer bankining bosh ofisi Institut koʻchasi 7-uyda joylashgan. Ushbu binoda Kreshchatikka koʻchgunga qadar birinchi Kiyev birjasi faoliyat koʻrsatgan. Hozirda Georgiy Pavlovich Shleyferning meʼmoriy yodgorligi boʻlgan ushbu uyda Ukraina Vazirlar Mahkamasi klubi joylashgan.

## Manbalar
Nutq korpuslari

**Nutq korpusi** (yoki **ogʻzaki korpus**) – bu nutq audio fayllar va matn transkripsiyalarining maʼlumotlar bazasi. Boshqa koʻplab korpuslar singari nutq texnologiyasidagi nutq korpusi, akustik modellarni yaratish maqsadida foydalaniladi (keyinchalik ular nutqni aniqlash yoki soʻzlovchini identifikatsiya qilish mexanizmi bilan birgalikda ishlatilishi mumkin). Tilshunoslikda soʻzlashuv korpusi fonetik, dialoglar tahlili, dialektologiya va boshqa shu kabi koʻplab sohalarda tadqiqot qilish uchun ishlatiladi.

„Korpora“ soʻzi ingliz tilida korpus soʻzining koʻpligidir (yaʼni koʻplab shu singari maʼlumotlar bazasini anglatadi).

Nutq korpusining ikki turi mavjud:

# Nutqni oʻqish – bu quyidagilarni oʻz ichiga oladi:
#* Iqtiboslar
#* Radio eshittiruv yangiliklari
#* Leksikalar roʻyxati
#* Raqamlar ketma-ketligi
# Spontan nutq – bu quyidagilarni oʻz ichiga oladi:
#* Dialoglar – ikki yoki undan ortiq odamlar oʻrtasida (uchrashuvlarni oʻz ichiga oladi; shunday korpuslardan biri KEC);
#* Hikoyalar – hikoya qiluvchi shaxs (bunday korpuslardan biri Buckeye Corpus);
#* Xaritadagi topshiriqlar – bir kishi boshqasiga xaritadagi mashrutni tushuntiradi;
#* Uchrashuv-vazifalar – ikki kishi individual jadvallar asosida umumiy uchrashuv vaqtini topishga harakat qiladi.

Nutq korpusining oʻziga xos turi – bu ona tili boʻlmagan maʼlumotlar bazasi boʻlib, bu korpusdagi nutqlar boshqa chet tili aksentida beriladi.

## Yana qarang:

* Arab nutqi korpusi
* Umumiy ovoz
* EXMARalDA
* Lingua Libre, onlayn bepul vosita
* Bolalar nutqi korpuslari roʻyxati
* Ona tili boʻlmagan maʼlumotlar bazasi
* Praat
* Ogʻzaki ingliz korpusi
* BABEL nutq korpusi
* TIMIT
* Transkriptator
* Transkripsiya (tilshunoslik)

## Manbalar

* Edvards, Jeyn / Lampert, Martin (tahrirlar) (1992): Talking Data – Diskurs tadqiqotida transkripsiya va kodlash. Hillsdeyl: Erlbaum.
* Leech, Jeffrey / Myers, Greg / Thomas, Jenny (tahrirlar) (1995): Kompyuterda ingliz tili: Transkripsiya, belgilash va qoʻllash. Xarlou: Longman.

## Havolalar

* Ogʻzaki Amerika ingliz tilining Santa Barbara korpusi 
* Buckeye Corpus Suhbat nutqining Baki korpusi
* KEC – Karl Eberxards korpusi oʻz-oʻzidan gapiradigan janubiy nemis tilidagi dialoglar – audio va artikulyar yozuvlar
* Koʻp tillilik boʻyicha tadqiqot markazidagi Ogʻzaki til korpusi 
* ODTU Anqaradagi Ogʻzaki Turk Korpusi
* ILTEC Lisbondagi Corp-Oral Corpus bilan Corpus Client bilan gaplashdi 
* VoxForge – ochiq manbali nutq korpusi
* OLAC: Ochiq til arxivlari hamjamiyati
* Nutq signallari uchun BAS Bavariya arxivi
* Hind ingliz va hind tillari uchun Simmortel Speech Recognition Corpus 
* ELRA: Yevropa til resurslari assotsiatsiyasi
* Polsha tilining PELCRA suhbat korpusi
* Arab nutqi korpusi
* Siyosiy nutqlar korpusi : Gonkong Baptist universiteti kutubxonasi tomonidan ishlab chiqilgan Amerika va Xitoy siyosatchilarining siyosiy nutqlariga bepul kirish
* Inson nutqining katta multimodal korpusi
Tabiiy tilni qayta ishlash
Gʻani Muratbayev stadioni

**Gʻani Muratbayev stadioni** () — Qozogʻistonning Qiziloʻrda shahridagi koʻp maqsadli stadion. Hozirda u asosan futbol oʻyinlari uchun ishlatiladi va „Kaisar“ klubining uy stadioni hisoblanadi. Stadion Qozogʻiston Yosh Kommunistlar ittifoqi asoschisi Gʻani Muratbayev nomi bilan atalgan.

## Tarix
Futbol arenasi qurilishi 1968-yilda boshlangan. Stadion 1969-yil 29-oktyabrda qurib bitkazilgan va shahar aholisi uchun foydalanishga topshirilgan.

## Qayta qurish
2001-yilda stadion toʻliq taʼmirlanib, mahalliy aholi uchun arena hududida sport inshootlari yaratilgan. 2010-yilda sport majmuasi qayta taʼmirlangan, sharqiy va gʻarbiy tribunalardagi oʻrindiqlar plastik oʻrindiqlarga almashtirilgan. Hozirda stadion 6800 oʻringa moʻljallangan. Stadionning umumiy maydoni 16 700 kvadrat metrni tashkil qiladi. Stadion 105×68 metr tabiiy chimli maydonga ega.

## Manbalar
Majid Zokiriy

**Majid Zokiriy** (1897-yilda tugʻilgan) — oʻzbekistonlik jamoat xodimi.

## Hayoti va mehnat faoliyati
Majid Zokiriy Samarqand shahrida ruhoniy oilasida tugʻilgan. Eski usuldagi maktab va rus-tuzem maktablarida tahsil olgan. Quyi maʼlumot egasi. Ota-onasidan ayrilgach, maʼlum muddat akasi Abdusattorxon qaramogʻida boʻladi.

1918—1934-yillarda firqa aʼzosi boʻladi. Majid Zokiriy xat-savodlik boʻlganligi sababidan hukumat tomonidan turli vazifalarga qoʻyilib, faoliyat yuritishiga imkon yaratib beriladi. U 1919-yilda harbiy hizmatda boʻladi va shu yilning oʻzida Bulungʻur tumani sholi tayyorlash shirkati raisi etib tayinlanadi. 1922-yildan Samarqand viloyat bosmachilikka qarshi kurash Favqulodda uchlik tashkilotida xodim sifatida faoliyat olib boradi. 1920—1922-yillar oraligʻida esa maorif institutida mudir boʻlib ishlaydi.

1922—1923-yillar mobaynida Samarqand „Nashri maorif“ va „Koʻmak“ uyushmalariga rahbarlik qilgan. 1924-yilda Samarqand viloyat xalq maorif boʻlimida maslahatchi sifatida ish faoliyatini yuritadi. 1926-yilda qishloq xoʻjalik soligʻi bilan shugʻullanuvchi xoʻjaliklarni hisobga olish shirkati vakili vazifasida ishlaydi.

## Ayblov
1928-yilda JK.140-moddasiga muvofiq sudga tortilgan, ammo shubha va gumonlar oʻz tasdigʻini topmaganligi uchun darhol ozod qilingan. 1931-yilda Andijon, Fargʻona, Namangan va Margʻilon boʻyicha MTSlar uchun mudirlar, mudir oʻrinbosarlarini tanlash boʻyicha Oʻzbekiston firqa qoʻmitasi vakili boʻlib ishlaydi. 1932-yilda Samarqandda firqa tozalash ishlari va kadrlar masalasiga jalb etilgan.
1934-yilda „18“lar guruhi aʼzosi sifatida firqadan oʻchirilgan. Qamoqqa olingan davrgacha, 1935—1937-yillarda Urgut shahar yoʻl qurilish boʻlimi boshligʻi boʻlgan.

## Oʻlimi
1937-yil 19-iyulda aksil inqilobiy harakat va „oʻn sakkizlar guruhi“ aʼzosi sifatida qamoqqa olingan va NKVD Uchligi tomonidan 1937-yil 17-dekabrda oliy jazoga hukm qilingan.

## Manbalar
AFC Chempionlar Ligasi 2

**Osiyo Chempionlar Ligasi 2** — Osiyo Futbol Konfederatsiyasi (AFC) tomonidan har yili oʻtkaziladigan Osiyo qit’asidagi klublari o‘rtasidagi futbol musobaqasi. Bu Osiyo chempionlar ligasi elitasidan past va AFC Chaqiruv Ligasidan yuqori oʻrinlarni egallagan Osiyo klub futbolining ikkinchi darajali musobaqasi boʻladi.

Klublar oʻz milliy ligalari va kubok musobaqalaridagi natijalariga koʻra musobaqaga yoʻllanma oladi. Musobaqada AFC klublar oʻrtasidagi musobaqalar reytingiga koʻra Sharqiy mintaqadagi eng kuchli 12 va Gʻarbiy mintaqadagi eng yaxshi 12 mamlakat klublari ishtirok etishlari mumkin.

Har bir mintaqada 1–6-oʻrinlarni egallagan davlatlar ishtirokchilari OChL elitasiga yoʻllanma olmagan ushbu mamlakatda eng yuqori oʻrinni egallagan klublar ishtirok etishi mumkun. Har bir mintaqada 7–12-oʻrinlarni egallagan davlatlar oʻzlarining eng yaxshi klub(lar)iga toʻgʻridan-toʻgʻri Osiyo Chempionlar Ligasi 2 ga kirish imkoniyatini beradi.

## Tarix
2022-yil 23-dekabrda AFC klublari musobaqalari tuzilmasi belgilangan formatdagi oʻzgarishlarni e’lon qildi. Yangi rejalarga koʻra, Osiyo futbolining top-klublar musobaqasi Sharqiy va Gʻarbiy mintaqalarga boʻlingan holda, atigi 24 ta jamoadan iborat boʻlsa, ikkinchi darajali musoboqada 32 ta jamoadan iborat boʻlib, xuddi shu qatorlar bilan boʻlingan. Shuningdek, klublar oʻrtasidagi eng yaxshi ikki musobaqaga yoʻllanmani qoʻlga kirita olmagan klublar uchun uchinchi turnir ham tashkil etilishi e'lon qilingan. 2023-yil 14-avgust kuni yangi ikkinchi darajali musobaqa 2024/2025- yilgi mavsumdan boshlab **Osiyo Chempionlar Ligasi 2** nomi bilan boshlanishi tasdiqlangan.

## Yana qarang

* Osiyo chempionlar ligasi elitasi
* AFC Challenj Ligasi
* Ayollar o'rtasidagi Osiyo chempionlar ligasi

## Manbalar
AFC kubogining final oʻyinlari roʻyxati

AFC Kubogi Osiyo Futbol Konfederatsiyasi (AFC) tomonidan har yili oʻtkaziladigan klublar oʻrtasidagi qitʼa musobaqasi edi. Musobaqa asosan AFCning klublar oʻrtasidagi musobaqalar reytingi asosida yuqori toifadagi OChLga toʻgʻridan-toʻgʻri yoʻllanma olmagan davlatlar klublari oʻrtasida oʻtkazildi. Kubokning dastlabki besh turida final oʻyini ikki oʻyinda oʻtkazildi. Shundan soʻng, final har doim bitta oʻyin sifatida oʻtkazildi va ikkita finalchi jamoadan biri yoki neytral mamlakatda mezbonlik qildi.

„Al-Jaish“ birinchi marta „Al-Vahda“ni magʻlub etib, birinchi marta gʻalaba qozondi. Oxirgi chempionlar 2024-yilgi oʻyinda „Al-Axed“ni 1:0 hisobida magʻlub etgan „Sentral Kost Mariners“ edi.

„Al-Kuwait SC“ va „Al-Quwa Al-Jawiya“ musobaqa tarixidagi eng muvaffaqiyatli klublar boʻlib, har biri uchtadan chempionlikni qoʻlga kiritgan. Quvayt klublari toʻrtta chempionlikni qoʻlga kiritib, musobaqadagi eng muvaffaqiyatli mamlakatga aylangan. Turnirda Gʻarbiy Osiyo klublari ustunlik qildi, 2011-yilda Oʻzbekistonning „Nasaf“ klubi, 2015-yilda Malayziyaning „Johor Darul Taʼzim“ va 2024-yilda Avstraliyaning „Sentral Kost Mariners“ jamoasi ushbu mintaqadan tashqarida gʻolib boʻldi.

AFC kubogi 2023/2024-yilgi mavsum oxirida tugatildi, uning oʻrniga Osiyo Chempionlar Ligasi 2 va AFC Chaqiruv Ligasi Osiyoning yangi ikkinchi va uchinchi bosqich musobaqalari sifatida joriy etildi.

## Finallar roʻyxati


## Sovrindorlar

### Klub tomonidan

### Millat boʻyicha

## Yana qarang

* Klublar oʻrtasidagi Osiyo chempionati va OChL finallari roʻyxati
* Osiyo Kubogi Gʻoliblari Kubogi finallari roʻyxati

## Manbalar
Follikulit

Follikulit — bu bir yoki bir nechta soch follikulasining yalligʻlanishi hisoblanadi. Bu holat terining soch bilan qoplangan har qanday qismida yuzaga kelishi mumkin. Madda inson tanasining asosan yuz qismida, koʻkrak qismida, orqa tomonida, oyoq, qoʻl va bosh terisida uchraydi .

## Simptomlari

* Teri qizarishi (terining yuzasida qizarish)
* Terining shilinishi
* Terining sochli qismi atrofida joylashgan madda koʻpincha parranda grippi bilan adashtirishga sabab boʻladi
** Vaqt oʻtgan sari ogʻriq kuchayishi mumkin
** Odatda boʻyin, qoʻtiq osti sohalarda koʻproq uchraydi
** Baʼzan genitial aʼzolar atrofida ham madda paydo boʻlishi mumkin
* Agar davo choralari toʻgʻi olib borilmasa keyinchalik butun tana boʻylab tarqalishi mumkin.

Fayl:Sebaceaous_Hyperplasia_Chronic_folliculits_Right_Mid_Chest.jpg|alt=Chronic folliculitis surrounding central sebaceous hyperplasia, right mid-chest|Surunkali follikuliting koʻrinishi (terida yalligʻlanish belgilari yaqqol koʻrinib turibdi)


### Muammolar
Ushbu holat keyinchalik teri abssessi va terining boshqa yiringli kasalliklariga sabab boʻlishi mummkin.

## Keltirib chiqaruvchi sabablar
Kasallikning asosiy qoʻzgʻatuvchisi tillarang stafilokkok (Staphylococcus aureus) bakteriyasi  hisoblanadi. Bakteriyalardan tashqari zamburugʻ va viruslar tomonidan ham keltirilib chiqishi mumkin. Bundan tashqari noinfeksion follikulit ham mavjud boʻib, bu boshqa kasalliklar sababli kelib chiqadi masalan: virusli gepatit, qandli diabet va hokazo.

## Davolanishi
Koʻpincha follikulit hech qanday davo muolajalarisiz tuzalib ketadi. Lekin yuqorida aytilganidek follikulit terining boshqa infeksion kasalliklariga aylanib ketishi mumkin shuning uchun ham birlamchi davolanishni talab etadi.

# Koʻp hollarda mahalliy antiseptik qoʻllashning oʻzi yetarli boʻladi.
# Antibiotik terapiya ham samarali usul hisoblanadi bunda asosan tabletka shaklidagi antibiotiklardan foydalaniladi.
# Zamburugʻli follikulitda flukonazol kabi oral antifungal preparat kerak boʻlishi mumkin.

## Manbalar
Ostin tinchlik akademiyasi

**Ostin Tinchlik Akademiyasi** (**APA**) Texasning Ostin shahridagi islom maktabi boʻlib, maktabgacha taʼlimdan 12-sinfgacha boʻlgan oʻquvchilarga taʼlim beradi. 2016-yildan boshlab uning talabalari 19 millat orasidan tashrif buyurganligi qayd etilgan. U 1997-yilda Gʻarbiy Kampusda ochilgan va 1999-yilda hozirgi joyga koʻchib oʻtgan. Maktab hozirgi nomini 2003-yilda olgan va Buyuk Ostin Islom markazining bir tashkiloti sifatida faoliyat yuritadi.

## Tarixi
Ostindagi musulmonlar jamiyati Ostin Tinchlik Akademiyasini maktabga yozilayotgan oʻquvchilarning ongini ragʻbatlantirish va shu bilan birga ularning islomiy oʻziga xosligi, merosi va amaliyotini saqlab qolishga imkon berishdek muhim vazifani bajarish uchun tashkil etishgan.

Ostin Tinchlik Akademiyasi 1997-yilda Ostindagi birinchi islom maktabi sifatida oʻn oltiga yaqin talabadan iborat guruh bilan kichik binoda tashkil etilgan. Maktab dastlab Tinchlik boshlangʻich maktabi deb nomlangan. Oʻzining ochilish yilida maktab bolalar bogʻchasiga (KG) Pre-Kni taklif ham bolalar qabul qilingan. 1997-yilda maktab Manor Road 510-uydagi hozirgi joyiga koʻchirilgan.

2003-yilda maktab nomi Ostin Tinchlik Akademiyasi deb oʻzgartirildi, u maktabgacha taʼlimdan 12-sinfgacha boʻlgan oʻquvchilarga taʼlim berish bilan shugʻullanadi. Maktabda 19 millatdan oʻquvchilar bor.

2005-yil noyabr oyida Ostin Tinchlik Akademiyasi Janubiy Kollejlar va Maktablar Assotsiatsiyasi (SACS) tomonidan akkreditatsiya olish maqsadida nomzodlik uchun tasdiqlangan.

2007-yil aprel oyida Janubiy kollejlar va maktablar assotsiatsiyasi (SACS) Ostin Tinchlik Akademiyasini akkreditatsiya qilish uchun tavsiya qilgan. 2007-yil dekabr oyida SACS yillik yigʻilishlarida Ostin Tinchlik Akademiyasi akkreditatsiya olgan.

2021-yilda Ostin Tinchlik akademiyasi yangi binoda ishlash uchun hududini kengaytirishni boshlagan.

2016-yilda Niche Ostin Tinchlik Akademiyasini Ostin hududidagi 2-eng yaxshi K-12 xususiy maktabi deb eʼlon qilgan.
## Manbalar

## Havolalar

* Ostin Tinchlik Akademiyasi
Andorrada Islom

**[[Andorra]]da [[Islom|musulmonlar]]** kamchilikni tashkil qiladi, aholining asosiy qismi xristianlardir. AQShning 2006-yildagi Diniy erkinlik hisobotiga koʻra, hozirda Andorrada 2000 ga yaqin shimoliy afrikaliklar (jami 72 000 aholidan) istiqomat qiladi va ular mamlakatdagi eng katta musulmon guruhidir.

## Aholi

* Marokashliklar (515)
* Turklar (112)
* Pokistonliklar (79)

## Tashkilot
Musulmonlar jamiyatida 50 ga yaqin talaba arab tili darslarini oʻtkazadigan Islom madaniyati markazi mavjud. Hukumat va musulmonlar jamiyati maktablarda bunday darslar oʻtkazish imkonini beradigan tizim boʻyicha haligacha kelishib olgani yoʻq.

Andorrada maxsus qurilgan masjid yoʻq va hukumat arzon narxlardagi yerlar yetarli emasligini aytib, bunday loyiha uchun yer ajratishdan bosh tortmoqda. 2003-yilda mahalliy imom Muhammad Raguig episkop Joan Marti Alanisga murojaat qilib, masjid qurish uchun cherkovdan yer ajratish yoki cherkov ichida masjid sifatida foydalanish uchun joy ajratishni soʻragan.

## Tarixi
Antoni Filter i Rossell oʻzining "Manual Digest " (1748) tarixiy kitobida yozilishicha, 788-yilda Mark Almugaver boshchiligidagi 5000 andorraliklar musulmonlarga qarshi kurashda Vall-de-Kerolda Charlemagnening yordamiga keladi. Jangdan keyin Charlemagne Andorrani himoyalaydi va ularni suveren xalq deb eʼlon qiladi.

## Yana qarang

* Andorrada din

## Manbalar
Ordibehisht

**Ordibehisht** ‌ yoki **Ardibehisht** () — Eron va Afgʻonistonning rasmiy hijriy yil taqvimi ikkinchi oyi boʻlib, 31 kundan iborat. Grigoriy taqvimiga koʻra aprel va may oylariga toʻgʻri keladi. Dariy tilida ushbu oy nomi **Saur** yoki **Sovr** deb ataladi.

Muchal yili burjlariga koʻra Ordibehisht oyi Buzoq burjiga toʻgʻri keladi.

Ordibehesht oyi bahor faslining ikkinchi oyi hisoblanib, undan keyin Xordad oyi keladi.

## Voqealar

* 1265-yil Ordibehisht oyining 13-kuni — Chikagodagi ishchilar guruhlariga qarshi birinchi politsiya toʻqnashuvi sodir boʻlgan.
* 1299-yil Ordibehisht oyining 19-kuni — Kiyev Gʻalaba paradi (1920) oʻtkazilgan.
* 1324-yil Ordibehisht oyining 5-kuni — Milliy ozodlik qoʻmitasi fashistlar tomonidan qoʻllab-quvvatlangan Italiya Ijtimoiy Respublikasiga qarshi urush eʼlon qilgan.
* 1324-yil Ordibehisht oyining 18-kuni — Yevropada Ikkinchi jahon urushining yakunlangan.
* 1346-yil Ordibehisht oyining 1-kuni — Gretsiya Qirolligida davlat toʻntarishi sodir etilgan.
* 1353-yil Ordibehisht oyining 3-kuni — Chinnigullar inqilobi (Portugaliya imperiyasi) sodir boʻlgan.
* 1354-yil Ordibehisht oyining 13-kuni — Saygonning qulashi (Vyetnam urushining bir qismi) sodir boʻlgan.
* 1357-yil Ordibehisht oyining 7-kuni — Saur inqilobi sodir boʻlgan.
* 1365-yil Ordibehisht oyining 6-kuni — Chernobil fojiasi (Sovet Sotsialistik Respublikalari Ittifoqining Ukraina SSR) sodir boʻlgan.
* 1377-yil Ordibehisht oyining 22-kuni — Suhartoning qulashi (1998-yil Indoneziyada Trisakti otishmasidan keyin tartibsizliklar sodir boʻlgan, shuningdek, Suharto 31-Ordibeheshtda Indoneziya prezidenti lavozimidan isteʼfoga chiqqan) sodir etilgan.
* 1382-yil Ordibehisht oyining 26-kuni — 2003-yilgi Kasablanka portlashlari (Marokashdagi musulmon jangarilar tomonidan sodir etilgan bir qator xudkush portlashlar) sodir etilgan.

## Bayramlar

* 4 yoki 5-Ordibehesht — Ozodlik kuni (Portugaliya).
* 5 yoki 6-Ordibehesht — Anzak kuni va Ozodlik kuni (Italiya).
* 10-Ordibehesht — Fors koʻrfazi milliy kuni.
* 11 yoki 12-Ordibehesht — Xalqaro mehnatkashlar kuni va AQShning sodiqlik kuni.
* 15 yoki 16-Ordibehesht — Yulduzli urushlar kuni.
* 18 yoki 19-Ordibehesht — Yevropada gʻalaba kuni.
* 19 yoki 20-Ordibehesht — Gʻalaba kuni (9-may), Yevropa kuni.
* Ordibehisht oyi soʻnggi shanbasi — AQSh Qurolli Kuchlari kuni.

## Vafot etganlar

* 1373-yil Ordibehisht oyining 2-kuni — Amerika Qoʻshma Shtatlarining 37-prezidenti Richard Nixon vafot etgan.
* 1391-yil Ordibehisht oyining 17-kuni — eronlik kinorejissyor va aktyor Iraj Ghaderi vafot etgan.
* 1392-yil Ordibehisht oyining 24-kuni — Eronning oʻn ikki imom marjasi Muhammad Ezodin Husayniy Zanjoniy vafot etgan.

## Manbalar
Antigua va Barbudada Islom

**Antigua va Barbudada islomga** oid statistik maʼlumotlarga koʻra, musulmonlar 200 ga yaqin, bu 67,448 kishilik umumiy aholining 0,3 foizini tashkil qiladi. Orollar musulmonlarining aksariyati suriyalik yoki livanlik arablardir. Sent-Jonsda ikkita mashhur islom tashkiloti, jumladan Antigua va Barbuda xalqaro islom jamiyati va Amerika Antigua universiteti (tibbiyot maktabi) musulmon talabalar uyushmasi mavjud. Sent-Jons tashqarisida, Barbuda shtatining Kodrington shahrida Antigua va Barbuda musulmon jamiyati mavjud. 2016-yilda Pew Research Centerga koʻra, ularning umumiy soni 950 ga yaqin.

Antigua va Barbuda hali mamlakatda musulmonlar uchun tegishli masjid, islom markazi yoki muassasalar tashkil etmagan. Antigua va Barbuda xalqaro islom jamiyati (ABXIJ) tomonidan quriladigan birinchi masjidning tavsiya etilgan joyi Sent-Jonsdagi American Roadda joylashgan. Ayni paytda masjid uchun foydalaniladigan joy oʻttizga yaqin kishini sigʻdira oladigan kichik kulba boʻlib, juma namozi, odatiy namoz, ikki hayit va qurbonlik uchun moʻljallangan.

## Manbalar
Averroes oʻrta maktabi

**Averroes oʻrta maktabi —** 2010-yilda asos solingan Fremont shahridagi (9–12-sinflar) kollejga tayyorgarlik koʻruvchi islom oʻrta maktabi. Bu koʻrfaz hududidagi birinchi islomiy oʻrta maktabdir.

## Manbalar

## Havolalar
Avar (islom)

*Bu maqola Islomdagi shayton haqida.* *Til uchun [[Avar tili]] maqolasiga qarang.*

**Avar** () Iblisning besh oʻgʻlidan biri boʻlib, Muslim ibn al-Hajjoj tomonidan tilga olingan. U buzuqlikka undaydigan shaytondir. Uning toʻrt akasining ismlari: Dasim (داسم), Zalambur (زلنبور), Sut (مسوط) va Tir (ثبر). Ularning har biri oʻziga xos alohida psixologik funksiyaga ega boʻlib, ular insonning ruhiy rivojlanishiga halaqit berishadi.
## Manbalar
Bob al-Hadid

**Bob al-Hadid** () *Gʻalabaning Temir darvozasi* degan maʼnoni anglatadi, Suriyaning Halab qadimiy shahrining toʻqqizta tarixiy darvozalaridan biri. Bu qadimiy Halabning yaxshi saqlanib qolgan darvozalaridan biridir.

## Tarixi
Darvoza Az-Zohir Gʻoziy davrida rejalashtirilgan boʻlib, uning oʻgʻli Muhammad tomonidan Bab al-Qanat (suv oʻtkazgich darvozasi) sifatida qurilgan.

Eski shaharning darvozasi va uning atrofidagi kvartallar Halab qadimiy shahrining eng yaxshi saqlanib qolgan joylaridan biridir. U tarixan temirchilar bilan mashhur boʻlgan va bugungi kungacha bir xil anʼanaviy amaliyotlar bilan ishlaydigan baʼzi hunarmandlari hozirgacha faoliyat yuritadi. Ularning aksariyati avlodlari qadimdan hunarmand boʻlgan oilalar hisoblanadi.

Yomon ahvolga kelib qolgan darvozani tiklash 2020-yil sentyabr oyida boshlangan va 2021-yilda yakunlangan.
## Manbalar

## Havolalar

* Suriya fuqarolar urushi paytida Bob al-Hadidga yetkazilgan zarar, Le patrimoine archéologique syrien en danger ạlạtẖạr ạlswryẗ fy kẖṷr Facebook sahifasida hujjatlashtirilgan.
1984-yilgi Pokiston Islomlashtirish dasturi referendumi

1984-yil 19-dekabrda Pokistonda Prezident Muhammad Ziyoul-Haqning islomlashtirish siyosati boʻyicha referendum boʻlib oʻtdi. Saylovchilardan Ziyoul-Haqning Qur’on va Sunnatga muvofiq bir qancha qonunlarga o‘zgartirish kiritish taklifini qo‘llab-quvvatlaysizmi, bu jarayon davom etishini xohlaysizmi, Pokistonning islomiy mafkurasini qo‘llab-quvvatlaysizmi, degan savol berildi. Referendum Ziyoul-Haqning prezidentlik muddatini besh yilga uzaytirish uchun ham xizmat qildi. Rasmiy natijalarga ko‘ra, saylovchilarning 98,5 foizi uni ma’qullagan, 62,2 foiz ishtirok etgan. Mustaqil kuzatuvchilar saylovchilarning ishtiroki 30 foizga yetganiga shubha qilishdi va “keng tarqalgan qonunbuzarliklar”ni qayd etishdi.

## Manbalar
Azzabas

**Azzabas** mazhabi ibodiydagi islom huquqi maktablaridan biridir. Ibodiy maktabi 1286-1386-yillar orasida tashkil etilgan va asosan Magʻrib viloyatida faoliyat yuritadi. Amalda, Azzabas individualizmdan koʻra kollektivizm tizimini targʻib qiladi. Azzabalar tomonidan belgilangan qarorlar kengash doirasida qabul qilingan, uning aʼzolari maslahatlashuvlar orqali oʻz pozitsiyalariga erishgan. Maktabning qarorlari turli xil manbalardan olingan.
## Manbalar
Bob Qinnasrin

**Bob Qinnasrin** (), yaʼni *Qinnasrin darvozasi* Suriya shimolidagi Halabning oʻrta asrdagi Eski shahar darvozalaridan biridir. U 1256-yilda hozirgi koʻrinishiga keltirilgan.

## Tarixi
Darvoza dastlab Hamdoniylar hukmdori Sayf ad-Davla tomonidan 964-yilda qurilgan va 838-yilda xalifa al-Mu’tasim tomonidan oʻlja sifatida olingan Amorium darvozasining eshiklari bilan jihozlangan. Al-Mu’tasim ularni Samarradagi saroyining kirish qismiga oʻrnatgan, toki ular 9-asrning oxirlarida olib ketilgunga qadar usha yerda aqlangan. Keyinchalik darvoza Raqqaga oʻrnatilgan, bu yerdan Sayf ad-Davla ularni oʻz hududiga olib ketgan.

Suriya urushi paytida Halabdagi qurolli toʻqnashuvning bir qismi sifatida darvozaga jiddiy zarar yetkazilgan.
## Manbalar
Banu Aslam

**Banu Aslam** () Muhammad paygʻambar davrida arab qabilasi boʻlgan. Hamra al-Asad bosqinida Muhammad bu qabilaga mansub 3 ta aygʻoqchini Makka qoʻshinini kuzatib borish uchun yuborgan.

Xandaq jangi paytida, Banu Aslam jangda qatnashgan qabilalar konfederatsiyasidan iborat bir qabiladan iborat edi.

Abu Bakr davrida Banu Aslam Abu Bakr va Umarni qoʻllab-quvvatlab, Ridda urushlari paytida Abu Bakrga bay’at qilgan.

## Yana qarang

* Muhammadning janglari roʻyxati
## Manbalar
Banu Ash’ar

**Banu al-Ash’ar** ( ; Qadimgi Janubiy Arabiston yozuvida:, ʾs²ʿrn) **al-Ashoira** nomi bilan ham tanilgan () — Arabiston yarim orolidagi Yaman hududida yashagan qahtoniy qabilalar. Paygʻambarning sahobasi Abu Muso al-Ash’ariy ham shu qabiladandir.

## Tarixi va kelib chiqishi
Banu al-Ash’arning avlodi Nabat ibn Udad boʻlib, u Al-Ash’ar nomi bilan ham mashhur. Qabila nasl-nasabi quyidagicha: Nabot ibn Udod ibn Zayd ibn Yashjub ibn Orib ibn Zayd ibn Kahlon ibn Saboʻ ibn Yashjub ibn Yaʼrub ibn Qahton.

Nabat ibn Udad (Ash’ar)ning yettita oʻgʻli boʻlgan: Al-Jamohir, al-Atgʻom, al-Argʻom, al- Adgʻom, Jidda, Abd Shams va Abdul-Turayya.

Banu al-ash’ar qabilasi asli Yamandagi Zabiddan edi. Rashidun xalifaligi (631-661) davridagi islomiy istilolardan keyin Banu al-Ash’arning koʻplab vakillari Bilod ash-Shomga joylashish uchun koʻchib oʻtadilar. 892-yil haqida yozgan Yaʼqubiyning yozishicha, Banu Ash’arlar Tibir atrofida koʻpchilikni tashkil qilgan. Yozuvlar shuni koʻrsatadiki, ular Al-Andalusga oʻrnashib olgan arab qabilalari orasida boʻlgan. Koʻpchilik Malagadagi Rayya tumanida, baʼzilari esa Sevilya shahrida joylashgan.

## Yana qarang

* Muhammad bilan muloqot qilgan arab qabilalari
* Al-Ashar masjidi
* Arabiston qabilalari
## Manbalar
Ahl ar-Raʼy

**Aql egalari** (; *ahl ar-raʼy* yoki *raʼy* tarafdorlari, sogʻlom fikr yoki aql-idrok) — diniy qarorlar va Muqaddas Kitobni talqin qilish uchun aqldan foydalanishni targʻib qiluvchi islom dini guruhiga ishora qiladi. Ular Islomning ikkinchi asrida islom aqidasi manbasi haqida bahs yurituvchi ikki asosiy guruhdan biri, ikkinchisi *ahli hadis* (hadis ahli) edi.

Hanafiy mazhabining koʻplab ilk faqihlarini oʻz ichiga olgan uning tarafdorlari „*raʼy*“ atamasini „sogʻlom“ yoki „koʻrib chiqilgan“ mulohazalarga ishora qilish uchun ishlatganlar, masalan, *[[qiyos]]* (analogik deduksiya). Ularning *ahl al-hadis* harakatidagi muxoliflari Qur’on va sahih hadislar islom huquqining yagona joiz boʻlgan manbalari, deb hisoblab, fiqhda *qiyos*, *istislah* (jamoat manfaatlarini hisobga olgan holda) *raʼydan* har qanday foydalanishga qarshi chiqqanlar), yoki *hiyal* (fiqhiy hiylalar). Daniel V. Brownga koʻra, *Ahl al- raʾy* hadisni „baʼzan boshqa asosiy tamoyillarga“ boʻysundirish kerak, masalan, Ummatning „doimiy amali“ va „toʻgʻrilikning umumiy tamoyillari“ kabi, bu „hadisni“ yaxshiroq ifodalaydi.

Vaqt oʻtishi bilan hanafiy huquqshunoslari asta-sekin *ahli hadis* harakati tomonidan targʻib qilingan Qur’on va hadisning ustuvorligini qabul qila boshladilar va bu oyatlarni talqin qilishda boshqa huquqiy fikrlash shakllaridan foydalanishni chekladilar. Oʻz navbatida, *ahli hadis* harakatiga boshchilik qilgan hanbaliy faqihlari asta-sekin *qiyosdan* foydalanishni qabul qila boshladilar.

## Yana qarang

* Moturidiylik
* Ashʼariylar
* Ibn Kullab
* Kalom

## Manbalar
Banu Avd

**Banu Avd** () Qahtaniy arab qabilasi boʻlib, Arabiston yarim orolining janubida tarixan Yamanda yashagan.

## Tarixi va kelib chiqishi
Banu Avd qabilasi Avd ibn Saʼd al-Ashira ibn Madhijning avlodlaridir. Islomdan oldingi davrda asosan Yamanda yashab kelgan qahtoniy qabilalar. Avdning ikki oʻgʻli borligi qayd etilgan, ular: Munabba va Kaʼb.

Arab tarixi haqidagi kitoblarda Banu Avd haqida kam zikr qilingan boʻlsa-da, ular arab genealogiyasining aksariyat asarlarida qayd etilgan. Banu Avd Siffin jangida Ali qoʻshini tarafida qatnashganligi qayd etilgan. Banu Avd qabilasidan boʻlgan Amr ibn Avs ismli bir kishi jangda asirga tushganlar orasida boʻlgan. Ular taqdirini belgilash uchun Muoviya I huzuriga olib borilgan. General Amr ibn al-Os xalifaga ularning hammasini oʻldirishni taklif qilganda, asir Amr ibn Avs uning gapini boʻlib, Muoviyaga: „Sen mening amakimsan, meni oʻldirma“, degan. Keyin Muoviya agar u kishi rost gapirayotgan boʻlsa va haqiqatan ham bu odamning amakisi boʻlsa, qabilaning aralashuviga hojat qoldirmasdan uni qoʻyib yuborishini aytgan. Amr ibn Avs xalifaga u Ummu Habiba Muoviyaning singlisining oʻgʻli va paygʻambarning xotini (Paygʻambarning ayollariga *moʻminlar onasi* sharafli unvoni berilgan) ekanligini tushuntirib bergan. „Ular orasida undan boshqa hech kim xayoliga kelmagan! (Amr ibn Avsni nazarda tutadi)“ va uni ozod qilgan.

Banu Avd qabilasining taniqli aʼzosi Zaynab Avadiya nomi bilan mashhur boʻlgan, islomdan oldingi davrda koʻzga koʻringan tabib hisoblanadi.

## Yana qarang

* Arabiston qabilalari
* Muhammadning xotinlari
## Manbalar
Ahlus sunnah maktabi

**Ahlus sunnah maktabi** — Nyu-Jersi shtatining Sharqiy Oranj shahrida joylashgan maktab. 2005-yilda tashkil etilgan maktab PreK-12-sinf oʻquvchilariga xizmat koʻrsatadi.

2017-2018-oʻquv yilida maktabda 117 oʻquvchi (PKda 25 ta) va 28 ta sinf oʻqituvchisi (FTE asosida) mavjud. Oʻquvchilar va oʻqituvchilar nisbati 4,2:1 ni tashkil etadi.

## Manbalar

## Havolalar

* Maktab veb-sayti
* Madrasatu Ahlis Sunna , Ta'lim statistikasi milliy markazi
Birlashgan Arab Iqtisodiy Harakat Nizomi

**Birlashgan Arab Iqtisodiy Nizomi** — 1957-yil 3-iyunda Arab dunyosidagi mintaqaviy tashkilot boʻlmish Arab davlatlari uyushmasi Arab iqtisodiy birligi kengashining (CAEU) 85-sonli qarori bilan tashkil etilgan.

## Manbalar

## Havolalar
* Arab davlatlari uyushmasi sayti
Shanbe

**Shanbe** (; *shanbe*; ) fors tilida hijriy quyosh yili taqvimiga koʻra haftaning birinchi kuni boʻlib, bu nom, asosan, Eron va Afgʻonistonda qoʻllanadi. Hafta nomlari forscha kirill alifbosiga asoslangan tojik tilida ham qoʻllanadi, biroq Tojikiston hijriy quyosh yili taqvimidan foydalanilmaydi. Shanbe Grigoriy kalendariga koʻra shanba kuni hisoblanadi.

Haftaning boshqa kunlari nomlari: *Yekšanbe* (; yakshanba), *Došanbe* (; dushanba), *Sešanbe* (; seshanba), *Čahâršanbe* (; chorshanba), *Panjšanbe* (; payshanba), *Jom’e* (; Juma).

Zamonaviy turkcha chorshanba va payshanba hafta kunlarining nomlari *shanbeh* tizimidagi *çarshamba* va *perşembe* soʻzlaridan olingan.

## Manbalar
Iskandariya protokoli

**Iskandariya protokoli** — 1944-yil 7-oktabrda Iskandariya shahrida besh arab davlati tomonidan qoʻshma arab tashkilotini tuzishga rozi boʻlgan kelishuv boʻlib, keyingi yilda Arab davlatlari uyushmasining tashkil topishiga sabab boʻldi.

Kelishuvda barcha ishtirokchi davlatlar teng huquqli vakillik qilishi aytilgan. Ushbu tashkilotning asosiy maqsadi arab davlatlari oʻrtasidagi munosabatlarni mustahkamlash va ularning siyosiy rejalari va tashqi siyosatini muvofiqlashtirishda ularning mustaqilligiga aralashmasdan, lekin aʼzo davlatga va uning suverenitetiga tajovuz qilingan taqdirda tegishli vositalar bilan himoyalanishni vaʼda qilishda faol qatnashish edi.

Iskandariyadagi yigʻilish Arab davlatlari uyushmasining Yaqin Sharqdagi boʻlajak aʼzolari boʻlgan davlatlar vakillari ishtirokida beshta qoʻmitani oʻz ichiga oldi.

## Taʼsischi aʼzolari
*  Misr: Tashqi ishlar vazirligi Davlat kotibi oʻrinbosari Nagib al-Hilali Pasha, Taʼlim vaziri Muhammad Sabri Abu 'Alam Pasha, Adliya vaziri Muhammad Salah-al-din Bey.
*  Iroq: Iroq bosh vaziri va delegatsiyasi rahbari Hamdi al-Bahjaji, Tashqi ishlar vaziri Arshad al-'Umari, Iroq sobiq bosh vaziri Nuri al-Sa'id, Iroqning Misrdagi vakolatli vaziri Tahein al-'Askari.
*  Suriya: Suriya Bosh vaziri va Suriya delegatsiyasi rahbari Saadallah al-Jabiri, Tashqi ishlar vaziri [Jamil Mardam Bey]], Suriya Respublikasi Prezidentligi Bosh kotibi doktor Nagib al-Armanazi, Damashq deputati Sabri al-Assali.
*  (keyin Transiordaniya): Transiordaniya Bosh vaziri va Tashqi ishlar vaziri, Transiordaniya delegatsiyasi rahbari Tawfiq Abu al-Huda, Tashqi ishlar vazirligi moliya kotibi Sulayman al-Sukkar Bey.
* : prezident Bechara El Khoury, Livan Bosh vaziri va delegatsiyasi rahbari Riyad al-Sulh, Tashqi ishlar vaziri Salim Taqla Bey, Prezident Mahkamasi rahbari Musa Muborak..
## Yana qarang
* Arab davlatlari uyushmasi Nizomi

## Manbalar

## Havolalar
* Avalon loyihasi: Iskandariya protokoli; 1944-yil 7-oktyabr
Rajab oyining 13-kuni

**Rajab oyining 13-kuni** — Islomiy taqvimning yettinchi Rajab oyining oʻn uchinchi kuni.

Anʼanaviy hijriy qamariy kalendarga koʻra bu kun yilning 190-kuni hisoblanadi.

## Shu sanada tugʻilganlar

* Hijratdan 23-yil oldin — shialarning birinchi imomi, islomning toʻrtinchi xalifasi Ali ibn Abu Tolib Islom dini asoschisi Muhammadning Makkadan Madinaga hijratidan 23-yil oldin, Fil yilidan keyin 30-yilda tugʻilgan (601-yil 13-sentyabr).
* Hijriy 1344-yil — eronlik islohotchi siyosatchi, oʻn ikki imom shia marjasi Abdulkarim Musaviy Ardebiliy (1926-yil 28-yanvar).
* Hijriy 1348-yil — shia bibliografi va tarjimon Seyid Muhammad Ali Rovzatiy (1929-yil 15-dekabr).

## Shu sanada vafot etganlar

* Hijriy 279-yil — fors islom olimi va hadis toʻplovchisiMuhammad Abu Iso Termiziy (892-yil 9-oktabr).
* Hijriy 1327-yil — taniqli shia musulmon olimi va nazariyotchisi Shayx Fazlolloh Nuriy (1909-yil 31-iyul).
* Hijriy 1435-yil — eronlik oʻn ikki imom shia marjasi Muhammad Baqir Sheroziy (2014 yil 13-may).

## Bayramlar va marosimlar

* Rajab oyining oydin kunlari boshlanish kuni.
* Eronda uch kunlik eʼtikāfning boshlanishi.
* Eron, Pokiston, Mavritaniya, Somali va Sudanda Ali ibn Abu Tolib tavalludi munosabati bilan Otalar kuni.

## Manbalar
Deadly Soma

***Deadly Soma*** — 2005-yilda Ravi Srivatsa tomonidan ishlab chiqarilgan Kannada filmi. Film yer ostida hukumdor, shafqatsiz Soma hayotidan olingan. Filmda Aditya va Rakshita kabi aktyorlar bosh rolni ijro etishgan .Tara, Devaraj va Avinaş — bular ham boshqa muhim rollarda oʻynagan.

Filmning musiqasi Sadhu Kokila tomonidan yaratilgan. Film sotuvi boshlangandan keyin ham barcha tomoshabinlar yaxshi qabul qiladi va filmga ijobiy tanqidlar qilinadi va keyinchalik Telegu tilida *Nandeesvarudu* (2012) nomi bilan qayta chiqarilgan  . Bu kinoning hind tilidagi nomi *Ek Aur Aathank* boʻlgan.

*[[:en:Deadly-2|Deadly-2]]* filmi rejissyor va asosiy aktyor tomonidan 2010-yilda ishlab chiqarilgan, ammo bu film birinchisi kabi muvaffaqiyatga erishmagan.

## Aktyorlar

* Aditya Somashekara rolida
* Rakshita Jyothi rolida
* Devaraj
* Tara
* Avinash
* Shobhraj Babaraj rolida
* Bullet Prakash
* Kote Prabhakar
* Girija Lokesh
* Kishore
* Vijay Babarajning tarafdori rolida oʻynagan

## Voqealar rivoji
Ushbu film madaniyatli oilada tugʻilgan, ammo eʼtiborsiz qoldirilgan ishlar uchun jinoyatlarga qoʻl urgan odamning hayotiga bagʻishlangan.

## Saundtrek
Film Musiqasi Sadhu Kokila tomonidan ijro etilgan.

## Filmning qabul qilinishi
Tanqidchi *[[:en:Deccan Herald|Deccan Herald]]* „Muallif hikoyani kuchli senariy asosida yozgan va hikoya reallikka asoslangan holda yozilgan“ deb yozadi . Tanqidchi *Sify* esa „Umuman olganda, bu dahshatli, shafqatsiz va jirkanch film“ deb yozgan .

## Keyingi qismi
Filmning davomi *[[:en:Deadly-2|Deadly-2]]* nomi bilan 2010-yil ishlab chiqarilgan.

## Manbalar
Ramazon oyining 19-kuni

**Ramazon oyining 19-kuni** — Islom taqvimining toʻqqizinchi Ramazon oyi oʻn toʻqqizinchi kuni. Hijriy qamariy taqvimida bu kun yilning 255-kunidir.

## Voqealar

* Hijriy 40-yil — *1-[[Imomiylar|shia imomi]]* Ali ibn Abu Tolib Kufa shahrida ertalab bomdod namozida Abdurahmon ibn Muljam qilichidan yaralangan.
* Hijriy 570-yil — Xama shoxlari jangida Ayyubiylar zangiylar ustidan gʻalaba qozongan va Salohuddin al-Ayyubiyni Damashq, Baʼlabak va Himsni nazorat qilish uchun qoldirilgan.
* Islom paygʻambari Muhammadning qalbiga Qur’on nozil boʻlgan.

## Vafot etganlar

* Hijriy 556-yil — Fotimiylar xalifaligi vaziri, Misr arab shoiri Taloi ibn Ruzzik vafot etgan.
* Hijriy 665-yil — suriyalik shofiʼiylik qorisi, faqih, tarixchi va yozuvchi Abu Shama Makdisiy vafot etgan.
* Hijriy 832-yil — fors astronomi va matematigi Gʻiyosiddin Jamshid Koshiy vafot etgan.
* Hijriy 1431-yil — eronlik oʻn ikki imom shialik marjasi va Qum seminariyasi professori Muhammad Hasan Ahmadi Faqih vafot etgan.

## Bayramlar va marosimlar

* Shialikka koʻra Ramazonning birinchi Qadr kechasida Eronda Ehya kechasi deb nomlangan rasmiy tungi ibodat marosimini oʻtkaziladi.

## Yana qarang

* 13 Rajab

## Manbalar
Mixail Arutyunov

**Mixail Agatelovich Arutyunov** (; 1898-yil 15-iyun — 1944-yil 13-iyul) — Ikkinchi jahon urushi qatnashchisi, Sovet Ittifoqi Qahramoni (22.07.1944).

## Hayoti

Mixail Arutyunov 1898-yil 15-iyunda Rossiya imperiyasi Elizavetpolskaya guberniya Zangezur tumani (hozirgi Gexanush, Syunik viloyati, Armaniston) dehqon oilasida tugʻilgan. Oilasi bilan Oʻzbekistonga koʻchib kelgach, u toʻliqsiz oʻrta maʼlumot oldi. Samarqand ijroiya qoʻmitasi tuman moliya boʻlimida inspektor boʻlib ishlagan.

1942-yil sentabrda Mixail Arutyunov Sovet Armiyasi safiga chaqirildi. Oʻsha vaqtdan beri frontda u 201-gvardiya oʻqchilar polkining (67-gvardiya oʻqchilar diviziyasi, 6-gvardiya armiyasi, 1-Boltiq fronti) piyoda avtomatchi sifatida jang qildi.

Mixail Arutyunov 1944-yilda Belorussiya operatsiyasi va Boltiq davlatlarida olib borgan janglarida alohida ajralib turdi. 22-iyunda Orexi qishloq yonida (Vitebsk viloyatining Sirotinskiy tumani) mamoni yechish uchun boʻgan jangda u 5 gitler zobitlarini avtomat bilan oʻqa tutdi va pulemyot punktini yuk qildi. 24-iyun kuni u Uzreche qishlogʻi (Vitebsk viloyati Beshenkovichi tumani) hududida Daugavani kesib oʻtgan asosiy zarba beruvchi guruhida birinchilardan boʻldi. U asosan platsdarmni ushlab turish uchun boʻlgan janglarda alohoda jonbozlik koʻrsatadi. U yarador boʻldi, lekin tez orada qaytib keldi.

SSSR Oliy Kengashi Prezidiumining 1944-yil 22-iyuldagi armoni bilan „Fashist bosqinchilariga qarshi kurashning frontida qoʻmondonlik missiyalarini namunali bajarganligi va koʻrsatilgan jasorati va qahramonligi“, uchun Mixail Agatelovich Arutyunov, Sovet Ittifoqi Qahramoni unvoniga sazovor boʻldi.

Daugavani kechuvida hamda platsdarmni kengaytirish paytida koʻrsatgan qahramonligi va jasorati uchun unga Sovet Ittifoqi qahramoni unvoni berildi. Biroq, qahramon mukofotni 1944-yil 3-iyulda Litvaning Zarasay viloyati aholi punktlarini ozod qilganida, Arutyunov vafot etganidan soʻng beriladi. Qahramon Salas qishlogʻi yaqinidagi jang maydonida dafn qilindi. Urushdan keyin qoldiqlar Litvaning Zarasay tumanidagi Smalvos qishlogʻidagi harbiy qabristonga oʻtkazildi. Qabr ustiga yodgorlik oʻrnatilgan.

## Manbalar
Candy Jar

***Candy Jar*** – 2018-yilda suratga olingan AQSh romantik komediya filmi. Filmga Ben Shelton rejissyorlik qilgan, bosh rollarni Sami Gayle and Jacob Latimorelar rol ijro etgan. Ushbu film ilk bor 2018-yil aprel oyining yigirma yettinchi sanasida Netflix ekranlarida namoyish qilingan.

## Syujeti
Lona Harvardga kirishni, Bennett esa Yale universiteti talabasi boʻlishni orzu qilar edi. Ular ikkalasi ham ikki kishilik munozara klubining raisi boʻlish uchun bellashishar edi. Chunki, bu bellashuvda rais boʻlish universitetga qabul qilinishlari uchun juda katta ahamiyatga ega boʻlgan. Munozara turnirida Lonaning onasi Amy va Bennetning onasi Julia bir-birlariga qarshi boʻlib qoladi. Bennet ham, Lona ham finalga chiqadi va ular bir maktabdan boʻlganliklari uchun ikkisi ham chempion deb eʼlon qilinadi. Ertasi kuni esa ularning har biri oʻzlari orzu qilgan kollejga arizalarini yuboradi. Lonaning noroziligiga qaramay, Amy uyga qaytish uchun tayyorgarlik koʻradi. Lona uydan chiqib ketadi. Yoʻlda raqs kechasiga ketayotgan Bennatga duch keladi. Film tugagandan soʻng, Bennet Lonaga uyiga borishini aytadi, lekin uyga borish oʻrniga ular dengiz boʻyida ovqatlanishadi. Ertasi kuni viloyat saralash turnirida ularning onalari yana bir-biriga dushmanlik qiladi. Julia mehmon maʼruzachi sifatida taklif qilinadi, ammo Amy uni koʻra olmaydi. Maktab boʻyicha maslahatchi va ularning ishonchli vakili boʻlgan Kathy bolalarning ikkalasi ham onalari sababli shtat chempionatida qatnasha olmaganliklarini aytadi.

Oxir-oqibat Bennett Lona bilan birlashishga rozi boʻladi va ular birgalikda oʻqishni boshlaydilar. Birgalikda shtat chempionatiga yoʻl olishadi, lekin ikkalasi ham kollejga arizalari haqida qaygʻuradilar. Qabul natijalari oʻsha kechada chiqadi va ikkalasi ham orzu qilgan maktabga kira olmaganliklari maʼlum boʻladi. Ertasi kuni Lona va Bennet Kathyning ofisida kutadi, lekin direktor kelib, Kathy avtohalokatda vafot etgani haqida xabar beradi. Bennet va Lona Kathyning dafn marosimida qatnashadi. Ikkisi ham shtat chempionatida davom etishni xohlamaydi, lekin munozaralar boʻyicha murabbiyi janob Johnson bilan suhbatlashgandan soʻng, birgalikda ishlashni davom ettirishga rozi boʻlishadi. Hamjihatlikda ishlash va Amyning shirinliklari ularni bir-birlari bilan yaqin boʻlib ketishlariga sababchi boʻladi va ular doʻst boʻlishadi.

## Rollarda

* Sami Gayle Lona Skinner rolida
* Jacob Latimore Bennett Russell rolida
* Christina Hendricks Lonaning onasini yomon koʻradigan ayol Amy Skinner rolida
* Uzo Aduba Julia Russell, muvaffaqiyatli senator va Bennettning onasi rolini ijro etgan.
* Tom Bergeron Principal Nelson rolida
* Helen Hunt Kathy, Lona and Bennettning maktabdagi vakili va maslahatchisi rolida
* Shell Galloway Anton rolida
* Paul Tigue Mr. Johnson rolida
* Austin Flynn Twin Taylor rolida
* Blake Flynn Twin Tanner rolida
* Evan Castelloe Zack rolida

## Suratga olish jarayonlari
Candy Jar filmi 2017-yilning mart oyidan aprel oyigacha Atlanta, Jorjiya va Newnan kabi joylarda suratga olingan. Ssenariy muallifi Chad Klitzman Lona rolini singlisi Sami Gayle uchun maxsus yozgan.
## Havolalar

* 
* 
* 

## Manbalar
Gurgen Arzumanov

**Gurgen Merzaevich Arzumanov** (; 1914-yil 10-mart — 1943-yil 22-sentyabr) — Sovet-fin urushi va Ikkinchi jahon urushi qatnashchisi, Sovet Ittifoqi Qahramoni (15.01.1944).

## Hayoti
Gurgen Arzumanov 1914-yil 25-fevralda Xndzoresk qishlogʻida (hozirgi Syunik viloyati) dehqon oilasida tugʻilgan. U oilasi bilan Turkmaniston SSRga koʻchib oʻtdi, u yerda oʻrta maʼlumotni oldi. Turkmaniston SSR Mari viloyati Kushka shahrida (hozirgi Sarhadobod) doʻkon mudiri boʻlib ishlagan.

1936-yilda u Samarqand tumani harbiy komissarligi tomonidan Sovet Armiyasi safiga chaqirildi. 1939-yilda harbiy otliqlar bilim yurtida kichik leytenantlar kursini tugatgan. 1941-yil iyun oyidan Ikkinchi jahon urushi janglarida — 54-gvardiya otliqlar polkida eskadron qoʻmondoni etib tayinlandi. U Gʻarbiy, Janubi-Gʻarbiy va Markaziy frontlarda jang qilgan.

1943-yil 21-sentabrda Chernigov viloyatining Velikiy Dirchin qishlogʻi yonida, 54-gvardiya otliq polkining kavaleriya otryadi toʻxtamasdan Snov daryosidan kechib oʻtdi, Dneprga boradigan yoʻlda dushmanning tayanchi boʻlgan Kulikovo qishlogʻiga qarab yoʻl oldi. Biroq, tez orada dushman minometlarning shiddatli olovi otliqlarni toʻxtatdi. Keyin qoʻriqchi eskadroni qoʻmondoni Arzumanov vzvodlardan birini piyodalarning  kesib oʻtish joyini berkitish uchun yubordi va qolgan vzvodlarni panaga olidi oʻtadi. Oʻtish punktidan unchalik uzoq boʻlmagan kuzatuv punktidan vzvodga hujum qilish uchun balandlikka shoshilayotganini nemis rotasi koʻrib qoldi. Soqchilar holatini baholab, leytenant qanotdan oldingi zarbani berishga qaror qildi, tezkor hujum natijasida nemislar chekinishdi.

1943 yil 22-sentyabrda Kulikovka qishlogʻi (Chernigov viloyati) uchun boʻlib oʻtgan jangda eskadron qoʻmondoni Arzumanov oʻz qismining jangovar harakatlarini mohirona boshqardi. Dushmanning qarshi hujumiga qarshi turib, u qattiq yaralangan, ammo buyruq berishda davom etgan. Eskadron jangovar vazifasini bajardi. Ushbu jangda jasur yosh gvardiya leytenant jasorat koʻrsatib vafot etdi. Makishin qishlogʻida (Gorodnyanskiy tumani) dafn etilgan.

SSSR Oliy Kengashi Prezidiumining 1944-yil 15-yanvardagi farmoni bilan „Frontda nemis-fashist bosqinchilariga qarshi kurashda, qoʻmondonlikning jangovar topshiriqlarini namunali bajarganligi, hamda koʻrsatgan jasorati va qahramonligi uchun“, Gurgen Arzumanov Sovet Ittifoqi Qahramoni unvoni bilan taqdirlangan (vafotidan soʻng).

## Xotirasi

* Gurgen Arzumanovning bronza byusti qabriga o'rnatilgan.
* Makishin qishlog‘idagi ko‘chaga Gurgen Arzumanov nomi berilgan.

## Manbalar